Komisiji in državam članicam zagotavljati tudi potrebno tehnično podporo ter strokovno znanje in izkušnje na področju upravljanja zunanjih meja ter spodbujati solidarnost med državami članicami.

Zagotavljati usklajevanje dejavnosti držav članic pri izvajanju teh ukrepov in s tem prispevati k učinkoviti, visoki in enotni ravni kontrole ljudi in nadzora nad zunanjimi mejami držav članic Evropske unije.

Poskrbeti za lažje in učinkovitejše izvajanje že obstoječih in prihodnjih ukrepov v zvezi z upravljanjem zunanjih meja.

Sledi razvoju na področju raziskav, ki so pomembne za kontrolo in nadzor.

Po analizi tveganja je bilo pripravljenih 14 dolgoročnih strateških ocen, štiri četrtletna poročila in 294 analitskih izdelkov v podporo skupnim operacijam (vključno s tedenskimi predstavitvami), 64 poročil drugih vrst , vključno s predstavitvami za upravo Agencije in prispevki za druge organizacije ali institucije. Organizirani so bili štirje običajni sestanki mreže za analizo tveganja Agencije (FRAN) in dve regionalni strokovni srečanji. Organiziranih je bilo šest usposabljanj v okviru programa FronBAC, ki se jih je udeležilo skupno 108 analitikov iz držav članic in z oddelka za analizo tveganja.

Na področju operativnega sodelovanja je bilo organiziranih 16 skupnih operacij, 2 pilotna projekta in 32 operacij vračanja. Skupno število opravljenih delovnih dni je doseglo 5 086. Poleg tega so bile organizirane štiri konference.

Usposabljanje se je nadaljevalo s 192 dejavnostmi za razvoj usposabljanja; po podatkih orodij Agencije se je približno 250 000 pripadnikov mejne straže iz držav članic, pridruženih schengenskih držav in tretjih držav udeležilo usposabljanj, ki jih Agencija organizira centralizirano, ali usposabljanj na nacionalni ravni ali pa so s pomočjo teh orodij Agencije za učne programe/usposabljanje izvajali samoučenje ali ocenili svoje znanje.

Mehanizem za vzpostavitev skupin za hitro posredovanje na mejah je bil nadalje razvit z izvedbo uvajalnih usposabljanj, (petih) delavnic in (dveh) celovitih vaj za hitro rezervo.

Situacijski center Agencije je kot edina kontaktna točka za izmenjavo informacij z zunanjimi udeleženci uvedel Frontex-One-Stop-Shop, spletni portal za izmenjavo informacij, ki ga uporablja 28 držav in 250 uporabnikov. Situacijski center Agencije je začel devet ur vsakodnevno zagotavljati spremljanje razmer in kriznih razmer ter izdajati zgodnja opozorila in poročila o ozaveščenosti za ozaveščanje o razmerah in misijah za zunanje in notranje stranke. Dnevno glasilo se je posredovalo na 300 uporabniških računov, med katerimi je veliko zunanjih portalov, ki informacije posredujejo še mnogo več zunanjim strankam.

Oddelek za raziskave in razvoj je organiziral in izvedel šest večjih delavnic/konferenc in začel pripravljati tri nadaljevalne dogodke, načrtovane za leto 2010. Sodeloval je v več kot 180 notranjih in zunanjih delavnicah, konferencah in delovnih sestankih. Oddelek za raziskave in razvoj je pripravil deset poročil, štiri študije in eno knjižico oziroma priročnik. Oddelek je začel pet novih projektov in nadaljeval en obsežen projekt iz leta 2008. Okrepil je tudi svoje priprave za velik pilotni projekt EUROSUR. Pripravil in izvedel je obiske v Latviji, Litvi, Estoniji in Grčiji.

Sodelovanje z državami, ki niso članice EU, je zajemalo sklenitev delovnih dogovorov s pristojnimi organi Albanije, Srbije, Bosne in Hercegovine, Črne gore, ZDA, Belorusije in Nekdanje jugoslovanske republike Makedonije. Podpisan je bil načrt sodelovanja z Moldavijo.

Sodelovanje z organi EU in mednarodnimi organizacijami se je nadaljevalo in okrepilo. Do konca leta 2009 so bili podpisani delovni dogovori z Europolom, Interpolom, situacijskim centrom generalnega sekretariata Sveta (SGC SitCen), Cepolom, Mednarodno organizacijo za migracije (IOM), Mednarodnim centrom za razvoj migracijske politike (ICMPD), UNHCR, EMSA, CFCA. Z GD JLS je bil podpisan memorandum o soglasju za razvoj informacijskega in usklajevalnega omrežja ICONet, z delovno skupino za carinsko sodelovanje CCWP je bil dosežen dogovor o dokumentu Sveta o mehanizmu usklajevanja. Z Europolom in Mednarodno organizacijo za migracije (IOM) je bil podpisan načrt sodelovanja, s Skupnim raziskovalnim središčem pa dva sporazuma o zagotavljanju storitev.